《百年》
宋代·舒岳祥

流水故人尽，荒村落叶多。
空余老矍铄，全是病维摩。
齿落不知味，眼花应有魔。
百年聊尔尔，千载欲如何。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。